text: বিএসএমএমইউতে আজ চালু হচ্ছে করোনা সেন্টার | The Rising Campus
  রবিবার ২৩ জানুয়ারি ২০২২ ০৩:৪৮:৩০ অপরাহ্ণ
  Home ক্যাম্পাস বিএসএমএমইউতে আজ চালু হচ্ছে করোনা সেন্টার
  বঙ্গবন্ধু শেখ মুজিব মেডিক্যাল বিশ্ববিদ্যালয়ে (বিএসএমএমইউ) আজ থেকে চালু হচ্ছে কোভিড-১৯ রোগীদের চিকিৎসায় ৩৭০ শয্যার 'করোনা সেন্টার'। বিশ্ববিদ্যালয়ের উপাচার্য অধ্যাপক ডা. কনক কান্তি বড়ুয়া এ তথ্য জানিয়েছেন।
  এদিকে কেবিন ব্লকে 'সেন্ট্রাল অক্সিজেন প্ল্যান্ট' স্থাপন করা হয়েছে। এছাড়া হাইফ্লো ন্যাসাল ক্যানুলা, নন ইনভেসিভ ভেন্টিলেটর- সি-প্যাপ, অক্সিজেন কনসানট্রেটর স্থাপনের কাজ প্রায় শেষের দিকে।
  এরইমধ্যে 'কেবিন ব্লক' ও 'বেতার ভবনে' করোনা সেন্টার চালুর জন্য ডা. কনক কান্তি বড়ুয়ার সভাপতিত্বে সংশ্লিষ্ট বিশেষজ্ঞ চিকিৎসক, ডাক্তার ও নার্সসহ সব পর্যায়ের স্বাস্থ্যকর্মীদের সঙ্গে অনুষ্ঠিত সভাসমূহে প্রয়োজনীয় দিক-নির্দেশনা দেওয়া হয়েছে।